open-index/open-wikipedia-markdown huggingface dataset:
ইয়োশা ভাগনোম্যান

**ইয়োশা মামাদু কারাবু ভাগনোম্যান** (, ; জন্ম: ১১ ডিসেম্বর ২০০০; **ইয়োশা ভাগনোম্যান** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর ২. বুন্দেসলিগার ক্লাব হামবুর্গার এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০০৯ সালে, জার্মান ফুটবল ক্লাব পোপেনবুটেলের যুব পর্যায়ের হয়ে খেলার মাধ্যমে ভাগনোম্যান ফুটবল জগতে প্রবেশ করেছেন এবং পরবর্তীকালে হুমেলবুটেলার এবং হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব হামবুর্গারের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। হামবুর্গারের সাথে চুক্তিবদ্ধ থাকাকালীন হামবুর্গারের দ্বিতীয় স্তরের দল হামবুর্গার ২-এর হয়ে খেলেছেন, যেখানে তিনি ১০ ম্যাচে ৪টি গোল করেছেন।

২০১৭ সালে, ভাগনোম্যান জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ইয়োশা মামাদু কারাবু ভাগনোম্যান ২০০০ সালের ১১ই ডিসেম্বর তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন আইভারীয় বংশোদ্ভূত এবং তার মাতা হলেন জার্মান বংশোদ্ভূত।

## আন্তর্জাতিক ফুটবল
ভাগনোম্যান জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৩ই অক্টোবর আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:হামবুর্গার স্পোর্টস ক্লাবের খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:হামবুর্গের ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:হামবুর্গার স্পোর্টস ক্লাব ২-এর খেলোয়াড়
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
ডাভিড রাউম

**ডাভিড রাউম** (, ; জন্ম: ২২ এপ্রিল ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব হফেনহাইম এবং জার্মানি অনূর্ধ্ব-২৩ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০০২–০৩ মৌসুমে, জার্মান ফুটবল ক্লাব টুস্পো নুর্নবের্গের যুব পর্যায়ের হয়ে খেলার মাধ্যমে রাউম ফুটবল জগতে প্রবেশ করেছেন এবং পরবর্তীকালে গ্রয়টার ফুর্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, প্রথমে গ্রয়টার ফুর্ট ২ এবং পরবর্তীতে গ্রয়টার ফুর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; গ্রয়টার ফুর্টের হয়ে তিনি ৯৪ ম্যাচে ৪টি গোল করেছেন। ২০২১–২২ মৌসুমে, তিনি গ্রয়টার ফুর্ট হতে হফেনহাইমে যোগদান করেছেন।

২০১৬ সালে, রাউম জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।

## প্রারম্ভিক জীবন
ডাভিড রাউম ১৯৯৮ সালের ২২শে এপ্রিল তারিখে জার্মানির নুর্নবের্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রাউম জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৬ সালের ১৩ই নভেম্বর তারিখে তিনি চেক প্রজাতন্ত্র অনূর্ধ্ব-১৯ দলের বিরুদ্ধে এক প্রীতি ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৯ দলের হয়ে তিনি ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। তিনি ২০১৭ সালের ১৭ই এপ্রিল তারিখে এক প্রীতি ম্যাচে ডেনমার্ক অনূর্ধ্ব-১৯ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:গ্রয়টার ফুর্টের খেলোয়াড়
নিকো শ্লটারবেক

**নিকো শ্লটারবেক** (, ; জন্ম: ১ ডিসেম্বর ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব আলেনের যুব পর্যায়ের হয়ে খেলার মাধ্যমে শ্লটারবেক ফুটবল জগতে প্রবেশ করেছেন এবং পরবর্তীকালে কার্লস্রুহার এবং ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব ফ্রাইবুর্গ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ০০ মৌসুম অতিবাহিত করেছেন; এছাড়াও একই মৌসুমে তিনি ফ্রাইবুর্গের মূল দলের হয়ে অভিষেক করেছেন। ২০২০–২১ মৌসুমে, তিনি ফ্রাইবুর্গ হতে ইউনিয়ন বার্লিনে যোগদান করেছেন।

২০১৭ সালে, শ্লটারবেক জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, শ্লটারবেক এপর্যন্ত ১টি শিরোপা জয়লাভ করেছেন, যা তিনি ফ্রাইবুর্গ ২-এর হয়ে জয়লাভ করেছেন।

## প্রারম্ভিক জীবন
নিকো শ্লটারবেক ১৯৯৯ সালের ১লা ডিসেম্বর তারিখে জার্মানির ভাইবলিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নিলস শ্লটারবেকের ভাতিজা, যিনি পূর্বে ফ্রাইবুর্গের হয়ে খেলেছেন। তার বড় ভাই কেভেন শ্লটারবেকপ একজন ফুটবল খেলোয়াড়।

## আন্তর্জাতিক ফুটবল
শ্লটারবেক জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৭ই এপ্রিল তারিখে তিনি অস্ট্রিয়া অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ১০ই অক্টোবর তারিখে এক প্রীতি ম্যাচে স্পেন অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:স্পোর্টস ক্লাব ফ্রাইবুর্গের খেলোয়াড়
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড়
বিষয়শ্রেণী:বাডেন-ভুর্টেমবের্গের ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
আমস পিপার

**আমস পিপার** (, ; জন্ম: ১৭ জানুয়ারি ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরমিনিয়া বিলেফেল্ড এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

জার্মান ফুটবল ক্লাব নর্ডকির্খেনের যুব পর্যায়ের হয়ে খেলার মাধ্যমে পিপার ফুটবল জগতে প্রবেশ করেছেন এবং পরবর্তীকালে ইউনিয়ন লুডিংহাউসেন এবং বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ৩৪ ম্যাচে ১টি গোল করেছেন। ২০১৮–১৯ মৌসুমে, তিনি বরুসিয়া ডর্টমুন্ড ২ হতে আরমিনিয়া বিলেফেল্ডে যোগদান করেছেন।

২০১৫ সালে, পিপার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আমস পিপার ১৯৯৮ সালের ১৭ই জানুয়ারি তারিখে জার্মানির লুডিংহাউসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পিপার জার্মানি অনূর্ধ্ব-১৮ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৬ই নভেম্বর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বরুসিয়া ডর্টমুন্ড ২-এর খেলোয়াড়
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:নর্ডরাইন-ভেস্টফালেনের ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:ভেয়ার্ডার ব্রেমেনের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
পারভিন মাসুদ ভাট্টি

**পারভিন মাসুদ ভাট্টি** () হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

## রাজনৈতিক জীবন
তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাঞ্জাব প্রাদেশিক পরিষদের সদস্য নির্বাচিত হয়েছিলেন।

তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লিগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লিগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
মেহরিন রাজ্জাক ভুট্টো

**মেহরিন রাজ্জাক ভুট্টো** () হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে ২০০৮ সালের মার্চ থেকে ২০১৮ সালের মে পর্যন্ত তিনি জাতীয় সংসদ সদস্য ছিলেন।

## রাজনৈতিক জীবন
২০০৮ সালের পাকিস্তানের সাধারণ নির্বাচনে সিন্ধু প্রদেশ থেকে নারীদের জন্য সংরক্ষিত একটি আসনে তিনি পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে পূর্ববর্তী নির্বাচনী অঞ্চল থেকেই সংরক্ষিত নারী আসনে পাকিস্তান পিপলস্‌ পার্টির প্রার্থী হিসাবে তিনি পুনরায় জাতীয় সংসদে নির্বাচিত হয়েছিলেন।

২০১৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পিপিপির প্রার্থী হিসাবে তিনি জাতীয় সংসদে টানা তৃতীয় বারের মত নির্বাচিত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:সিন্ধি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:সিন্ধুর রাজনীতিবিদ
বিষয়শ্রেণী:পাকিস্তান পিপলস পার্টির এমএনএ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:সিন্ধি রাজনীতিবিদ
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
সামিয়া উসমান ফতেহ

**সামিয়া উসমান ফতেহ** (জন্ম: ২৮ জুলাই ১৯৪০) হলেন পাকিস্তানের একজন প্রাক্তন রাজনীতিবিদ। ১৯৭৩ সালে তিনি পাকিস্তানের উচ্চ কক্ষসভা সিনেটে নির্বাচিত হয়েছিলেন, কোন নারীর সিনেটে আসা পাকিস্তানের জন্য সেবারই প্রথম ছিল।

## পটভূমি
সামিয়া উসমান ফতেহ পাকিস্তানের গুজরাতের একটি মধ্যবিত্ত পরিবারে জন্মগ্রহণ করেছিলেন। তিনি তার স্কুলশিক্ষা সমাপ্ত করেছিলেন। তিনি শেখ উসমান ফতেহকে বিয়ে করেছিলেন।

## কর্মজীবন
সামিয়া উসমান ফতেহ এবং তার স্বামী দুজনেই পাকিস্তান পিপলস পার্টির (পিপিপি) প্রতিষ্ঠাতা সদস্য ছিলেন। তার স্বামী অবশ্য ১৯৭২সালে পার্টি ত্যাগ করেছিলেন। ১৯৬৮ সালে তিনি গুজরাত জেলার জন্য পিপিপির নারী শাখার সভাপতি নিযুক্ত হয়েছিলেন।

### পাকিস্তানের সিনেট
পিপিপির প্রার্থী সামিয়া ফতেহ ১৯৭৩ সালে একটি সাধারণ আসনে নির্বাচিত হয়েছিলন। এটি তাকে দেশের প্রথম এবং তার আমলের একমাত্র নারী সিনেটর হিসেবে পরিচিত করে তুলেছে। ১৯৭৩ সালের আগস্ট শপথ গ্রহণ করে তিনি ১৯৭৫ সালের আগস্ট পর্যন্ত দায়িত্ব পালন করেছিলেন। সেসময় তিনি অর্থনৈতিক বিষয় ও পরিসংখ্যান বিভাগের অর্থ, পরিকল্পনা ও উন্নয়ন কমিটিতে দায়িত্ব পালন করেছিলেন।

### পাকিস্তানের জাতীয় সংসদ
পিপিপির প্রার্থী হিসেবে তিনি ১৯৭৭ সালে একটি বিশেষ আসনে পাকিস্তানের জাতীয় পরিষদে পুনরায় নির্বাচিত হয়েছিলেন

### বিদেশ ভ্রমণ
১৯৭৫ সালের ফেব্রুয়ারিতে জুলফিকার আলী ভুট্টোর মার্কিন যুক্তরাষ্ট্রে সরকারী সফরে সফরকারীদের সাথে তিনিও যুক্ত ছিলেন।

### রাজনৈতিক সক্রিয়তা
তিনি ১৯৭৭ সালে মুহাম্মদ জিয়া-উল-হকের সামরিক একনায়কতন্ত্রের বিরুদ্ধে সমাবেশ ও বিক্ষোভ প্রদর্শন করেছিলেন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান সিনেটের নারী সদস্য
বিষয়শ্রেণী:পাঞ্জাবি ব্যক্তি
বিষয়শ্রেণী:১৯৪০-এ জন্ম
বিষয়শ্রেণী:২০শ শতাব্দীর পাকিস্তানি নারী রাজনীতিবিদ
বিষয়শ্রেণী:গুজরাত জেলার ব্যক্তি
মঙ্গলা বানসোডে

**মঙ্গলা বানসোডে** হলেন মহারাষ্ট্র রাজ্যের একজন ভারতীয় তামাশা লোকশিল্পী এবং তিনি বিঠাবাই নারায়ণগাঁওকরের কন্যা। তিনি মহারাষ্ট্র সরকার কর্তৃক প্রদত্ত বিঠাবাই নারায়ণগাঁওকর আজীবন অর্জন সম্মাননা পুরস্কার জিতেছেন। তিনি নিজের ছেলে নিতিনের সাথে কাজ করেন, যিনি এই শৈলীতে তাঁর পরিবারের পঞ্চম প্রজন্ম। বলা হয়ে থাকে যে তিনি মহারাষ্ট্রের তামাশা গোষ্ঠীর একমাত্র মহিলা মালিক। তিনি কারাদের নিকটবর্তী কারাওয়াড়ি গ্রামের বাসিন্দা। তাঁর গোষ্ঠীতে ১৫০ জন মানুষ কাজ করে।

## কাহিনী
২০১৬ সালের জানুয়ারিতে গোয়া লোকোৎসবে অভিনয়ের ঠিক আগে, তাঁর মৃত্যু হয়েছে বলে একটি গুজব ছড়িয়েছিল। এর ফলে তিনি অনুষ্ঠান বন্ধ করে সাংবাদিকদের মুখোমুখি হতে বাধ্য হয়েছিলেন। ২০১৩ মরসুমে তাঁর গোষ্ঠী নারায়ণগাঁওয়ের তামাশা মেলায় সকলের মধ্যে বৃহত্তম অগ্রিম অর্থ অর্জন করেছিল। বলা হয় যে বানসোডের নাতনি, যিনি নিজে একজন ডাক্তার, তিনি তাঁর ঠাকুমার পেশা থেকে নিজেকে বিচ্ছিন্ন করে নিয়েছিলেন। নিজের বৈবাহিক পরিস্থিতির উন্নতিকল্পে তিনি এই কাজ করেছিলেন। কিন্তু মঙ্গলা চেয়েছিলেন, তাঁর নিজের এই নাতনী সায়ালি, যে তাঁর পুত্র নিতিনের মেয়ে, যেন ষষ্ঠ প্রজন্মের প্রতিভূ হয়ে এই অভিনয় শিল্পে আসে।

## তথ্যসূত্র


বিষয়শ্রেণী:১৯৫৪-এ জন্ম
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:জীবিত ব্যক্তি
রেজি প্রিডমোর

**রেজিনাল্ড জর্জ প্রিডমোর** এমসি (জন্ম- ২৯ এপ্রিল ১৮৮৬ এডবাস্টন, বার্মিংহামে, মৃত্যু- ইতালির ভেনিসের নিকটে, ১৩ মার্চ ১৯১৮ তারিখে) ছিলেন মাঠের হকি খেলোয়াড়, যিনি লন্ডনে ১৯০৮ গ্রীষ্মকালীন অলিম্পিকে ইংল্যান্ড দলের হয়ে স্বর্ণপদক জিতেছিলেন। ইংল্যান্ডের হয়ে ৮-১ গোলে জয় নিয়ে মেনস ফিল্ড হকিতে অলিম্পিক ফাইনালে একজন ব্যক্তির দ্বারা সর্বাধিক গোলের জন্য অলিম্পিক রেকর্ড গড়েছিলেন প্রিডমোর। এই রেকর্ডটি ১৯৫২ সালে হেলসিঙ্কি অলিম্পিক পর্যন্ত টিকে ছিল, সেখানে ভারতের বলবীর সিং সিনিয়র নেদারল্যান্ডসের বিপক্ষে ভারতের ৬-১ গোলে জয়ের জন্য পাঁচটি গোল করেছিলেন।

প্রিডমোর একজন ক্রিকেটারও ছিলেন এবং ওয়ারউইকশায়ারের হয়ে ডানহাতি ব্যাটসম্যান হিসাবে প্রথম শ্রেণির ক্রিকেট খেলতেন।

প্রথম বিশ্বযুদ্ধের সময় ৩১ বছর বয়সী প্রিডমোর একটি অ্যাকশনে নিহত হন। এসময় তিনি ইতালির পিয়াভ নদীর কাছে রয়্যাল ফিল্ড আর্টিলারিতে মেজর হিসাবে কাজ করতেন। তাকে কাছাকাছি গিয়াভেরা ব্রিটিশ কবরস্থানে দাফন করা হয়েছিল।

## আরও দেখুন

* প্রথম বিশ্বযুদ্ধে নিহত অলিম্পিয়ানদের তালিকা

## তথ্যসূত্র

## বহিঃসংযোগ

*  
* ক্রিকেটআরচাইভের পরিসংখ্যানের সংক্ষিপ্তসার

বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:হার্টফোর্ডশায়ারের ক্রিকেটার
বিষয়শ্রেণী:এজবাস্টনের ব্যক্তি
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:১৯১৮-এ মৃত্যু
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:১৮৮৬-এ জন্ম
বিষয়শ্রেণী:অলিম্পিক স্বর্ণপদক বিজয়ী ব্রিটিশ
বিষয়শ্রেণী:১৯০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:বার্মিংহাম (পশ্চিম মিডল্যান্ডস) থেকে আগত ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
জাহরা ওয়াদুদ ফাতেমি

**জাহরা ওয়াদুদ ফাতেমি** () এমন হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।

## রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লিগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।

## ব্যক্তিগত জীবন
ব্যক্তিজীবনে তিনি একজন সমাজকর্মী। তিনি পাকিস্তানি কূটনীতিক তারিক ফাতেমিকে বিয়ে করেছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাঞ্জাবি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
কোলহাটি

**কোলহাটি** হল একটি ভারতীয় যাযাবর সম্প্রদায় যারা বানজারা মানুষের একটি উপগোষ্ঠীর অংশ। তারা মধ্য ভারত এবং মহারাষ্ট্র রাজ্যের অধিবাসী। তারা ঐতিহ্যগতভাবে পেশাদার বিনোদনকারী এবং দড়ি-বাজিকর। মহারাষ্ট্র সরকার তাদের যাযাবর উপজাতি হিসাবে শ্রেণীবদ্ধ করেছে। তারা তামাশা গোষ্ঠীর সাথেও নিযুক্ত থাকে। পুণে জেলায় যথেষ্ট সংখ্যায় কোলাহাটি ভাষার ব্যবহারকারী দেখা যায়। কোলাহাটি লাবনি -  তামাশা অভিনেতারা মহারাষ্ট্র রাজ্য সরকারের শিল্পকর্মের পৃষ্ঠপোষকতায় থেকে সামাজিক মর্যাদা পেয়েছে, এবং মরকমের মতানুসারে প্রদর্শন শিল্পী হিসাবে তাদের পরিচয়ের পক্ষে এটি অতীব গুরুত্বপূর্ণ।

## ব্যুৎপত্তি এবং ইতিহাস
কোলহাট কথাটি যে শব্দ থেকে এসেছে তার অর্থ বাঁশের খুঁটি, যেটি তারা লাফানোর জন্য ব্যবহার করে। ব্রিটিশ আমলে তাদের ভবঘুরে এবং অপরাধী শ্রেণি হিসাবে শ্রেণিবদ্ধ করা হয়েছিল। একটি ব্রিটিশের বর্ণনায় পাওয়া যায় কোলহাটী পুরুষরা কেবল বর্শা এবং কুকুর নিয়ে বুনো শুয়োর শিকার করত এবং সেটি যথেষ্ট সাহসের কাজ। বুনো শুয়োরেরা ফসলের অনেক ক্ষতি করে তাই কৃষকরা স্থানীয় শুয়োরেরের সংখ্যা কমাবার জন্য কোলাহাটি লোকেদের নিযুক্ত করত। শিকার সফল হলে গ্রামে ভোজ হত।

## বর্তমান জীবন
এখন অনেক কোলাহাটী মানুষ ভূমিহীন কৃষি শ্রমিক হিসাবে নিযুক্ত হয়েছে। তারা এখনও হিন্দু মন্দিরে অনুষ্ঠান করে যদিও এটি তাদের আয়ের প্রধান উৎস নয়। তাদের মহিলা ও মেয়েরা এক ধরনের মারাঠি নাচ, যেটি গান এবং নাটকের সংমিশ্রণ, যেটির নাম তামাশা, সেটি অভিনয় করার জন্য পরিচিত।
কোলাহাটী নিজেদের গোষ্ঠীর মধ্যেই বিবাহ করে এবং পরিবারের ব্যবস্থাপনায় বিবাহ হয়। বাবার মৃত্যুর পরে ছেলেরা সম্পত্তির অধিকার পায় এবং বড় ছেলে পরিবারের প্রধান হয়। 
## ধর্মবিশ্বাস
কোলাহাটি জনগণ ভারতের প্রাচীন ধর্ম, হিন্দু ধর্মের চর্চা করে। তারা হিন্দু মণ্ডলের দেবতাদের পূজা ও সেবা করে। তারা পালনকর্তা বিষ্ণুর প্রতি বিশেষ শ্রদ্ধাশীল। 
## তথ্যসূত্র


বিষয়শ্রেণী:ভারতের উপজাতি
বিষয়শ্রেণী:ভারতের জাতিগোষ্ঠী
আর্নে মাইয়ার

**আর্নে মাইয়ার** (, ; জন্ম: ৮ জানুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব হের্টা এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব লুডভিগসফেল্ডারের যুব পর্যায়ের হয়ে খেলার মাধ্যমে মাইয়ার ফুটবল জগতে প্রবেশ করেছেন এবং পরবর্তীকালে হের্টার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব হের্টা ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; হের্টা ২-এর হয়ে তিনি ৯ ম্যাচে অংশগ্রহণ করেছেন। ২০১৬–১৭ মৌসুমেই তিনি হের্টার মূল দলে অন্তর্ভুক্ত হয়েছেন। ২০২০–২১ মৌসুমে তিনি ১ মৌসুমের জন্য আরমিনিয়া বিলেফেল্ডে ধারে খেলেছেন।

২০১৩ সালে, মাইয়ার জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন। ব্যক্তিগতভাবে, মাইয়ার বেশ কিছু পুরস্কার জয়লাভ করেছেন, যার মধ্যে ২০১৮ সালে ফ্রিৎস ভাল্টার রৌপ্য পদক জয় অন্যতম। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।

## প্রারম্ভিক জীবন
আর্নে মাইয়ার ১৯৯৯ সালের ৮ই জানুয়ারি তারিখে জার্মানির লুডভিগসফেল্ডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাইয়ার জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৩ সালের ৫ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি দলের অধিনায়কের দায়িত্ব পালন করার পাশাপাশি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। মাইয়ার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। তিনি ২০১৫ সালের ১১ই সেপ্টেম্বর তারিখে এক প্রীতি ম্যাচে ইসরায়েল অনূর্ধ্ব-১৭ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:হের্টা বিএসসি ২-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:হের্টা বিএসসির খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
ইয়োনাটান বুর্কার্ট

**ইয়োনাটান মাইকেল বুর্কার্ট** (, ; জন্ম: ১১ জুলাই ২০০০; **ইয়োনাটান বুর্কার্ট** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

জার্মান ফুটবল ক্লাব ডার্মস্টাট ৯৮-এর যুব পর্যায়ের হয়ে খেলার মাধ্যমে বুর্কার্ট ফুটবল জগতে প্রবেশ করেছেন এবং পরবর্তীকালে মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব মাইনৎস ০৫-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। এছাড়াও তিনি ২ মৌসুমের জন্য মাইনৎস ০৫-এর দ্বিতীয় সারির দল মাইনৎস ০৫ ২-এ খেলেছেন।

২০১৫ সালে, বুর্কার্ট জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ইয়োনাটান মাইকেল বুর্কার্ট ২০০০ সালের ১১ই জুলাই তারিখে জার্মানির ডার্মস্টাটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বুর্কার্ট জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২১শে মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৫ সালের ২৩শে মে তারিখে এক প্রীতি ম্যাচে নেদারল্যান্ডস অনূর্ধ্ব-১৫ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:মাইনৎস ০৫ ২-এর খেলোয়াড়
বিষয়শ্রেণী:মাইনৎস ০৫-এর খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
জারতাজ গুল

**জারতাজ গুল** () হলেন একজন পাকিস্তানি রাজনীতিবিদ যিনি বর্তমানে ২০১৮ সালের ৫ অক্টোবর থেকে পাকিস্তানের জলবায়ু পরিবর্তন মন্ত্রী হিসেবে দায়িত্বরত রয়েছেন। তিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে যুক্ত রয়েছেন।

## প্রাথমিক জীবন এবং শিক্ষা
জারতাজ গুল উত্তর ওয়াজিরিস্তানের, তিনি ১৯৮৪ সালের ১৭ অক্টোবরে খাইবার পাখতুনখোয়ায় জন্মগ্রহণ করেছিলেন। তিনি ডাব্লিউএপিডিএ-র (বা ওয়াপদা) প্রধান প্রকৌশলী ওয়াজির আহমদ জাইয়ের কন্যা এবং ওয়াজির উপজাতির অন্তর্ভুক্ত।

পরিবার নিয়ে লাহোরে চলে আসার আগে তিনি বান্নু ও মিরামশাহে তার প্রাথমিক শিক্ষা পেয়েছিলেন। তিনি লাহোরের কুইন মেরি কলেজ থেকে স্নাতকোত্তর এবং তারপরে ন্যাশনাল কলেজ অব আর্টস থেকে স্নাতকোত্তর পড়াশোনা সম্পন্ন করেছিলেন। তিনি ন্যাশনাল কলেজ অফ আর্টসে টেক্সটাইল ডিজাইনিং বিষয়েও অধ্যয়ন করেছেন।

পড়ালেখা শেষ করার পর ২০০৫ সালে তিনি পাকিস্তান তেহরিক-ই-ইনসাফে (পিটিআই) যোগ দিয়েছিলেন এবং ইনসাফ স্টুডেন্ট ফোরামের একজন স্বেচ্ছাসেবক হয়ে ওঠেছিলেন।

২০১০ সালে বিয়ে করার পরে তিনি ডেরা গাজি খানে চলে গিয়েছিলেন।
## রাজনৈতিক জীবন
জারতাজ গুল ২০১৩ সালের পাকিস্তানের সাধারণ নির্বাচনে এনএ-১৭২ (ডেরা গাজি খান -২) নির্বাচনী অঞ্চল থেকে পিটিআইয়ের প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন। তবে তখন তিনি পরাজিত হয়েছিলেন। তিনি ৩৮,৬৪৩টি ভোট পেয়ে হাফিজ আবদুল করিমের কাছে আসনটি হেরেছিলেন।

তিনি ২০১৩ সালের পাকিস্তানের সাধারণ নির্বাচনে এনএ-১৯১ (ডেরা গাজি খান-৩) থেকে পিটিআইয়ের প্রার্থী হিসাবে জাতীয় পরিষদে নির্বাচিত হয়েছিলেন।

৫ অক্টোবর ২০১৮ তে তিনি প্রধানমন্ত্রী ইমরান খানের সরকারের জলবায়ু পরিবর্তন মন্ত্রী হিসাবে নিযুক্ত হয়েছেন।

## তথ্যসূত্র

বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:১৯৮৪-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:পশতু নারী
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান তেহরিক-ই-ইনসাফ এমএনএ
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তানের মন্ত্রী
মালিক মেহেরুন নিসা আফ্রিদি

**মালিক মেহেরুন নিসা আফ্রিদি** (; ; ৭ এপ্রিল, ১৯৪৩ – ৪ মার্চ, ২০১৩) ছিলেন একজন পাকিস্তানি আইনজীবী ও রাজনীতিবিদ। তিনি দু'বার সংসদ সদস্য ছিলেন। তিনি ১৯৮৮ থেকে ১৯৯০ সাল পর্যন্ত এবং ২০০৮ থেকে ২০১৩ সাল পর্যন্ত সংরক্ষিত নারী আসনে নির্বাচিত হয়েছিলেন। তিনি ১৯৬৮ সালের ২৪ শে এপ্রিল পাকিস্তান পিপলস পার্টিতে ছাত্রনেত্রী হিসাবে যোগ দিয়েছিলেন এবং ২০১৩ সালের ৪ মার্চ মৃত্যুর আগ পর্যন্ত তিনি নিজের দলের প্রতি অনুগত ছিলেন। তিনি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্য ছিলেন।

## প্রাথমিক জীবন
মালিক মেহেরুন নিসা আফ্রিদি ব্রিটিশ ভারতীয় সাম্রাজ্যের উত্তর-পশ্চিম সীমান্ত প্রদেশের পেশোয়ার শহরের আফ্রিদি গোষ্ঠীর মালিকদিন খেল বংশে জন্মগ্রহণ করেছিলেন যা বর্তমানে পাকিস্তানের খাইবার পাখতুনখোয়ার অংশ। তিনি জনাব ও জনাবা মালিক আবদুল মালিক আফ্রিদির কন্যা। নয় বছর বয়সে তাঁর বাবা মারা গিয়েছিলেন। তাঁর মা ছিলেন একজন স্কুল শিক্ষক এবং পরবর্তীতে জিএইচএসএস বেগম শাহাবুদ্দিন বিদ্যালয়ের অধ্যক্ষ।

তিনি পাকিস্তান গার্ল গাইড গাইডের সদস্য ছিলেন এবং পশ্চিম পাকিস্তান ও পূর্ব পাকিস্তানের (বর্তমান বাংলাদেশ) বিভিন্ন ক্যাম্পে অংশ নিয়েছিলেন। ১৯৬৫ সালের ভারত-পাকিস্তান যুদ্ধের সময় তিনি একজন স্বেচ্ছাসেবক ছিলেন এবং ভারতের বিমান আক্রমণে আহতদের সহায়তা করার জন্য পেশোয়ারের লেডি রিডিং হাসপাতাল তাঁকে নিয়োগ দেওয়া হয়েছিল।

তিনি রাজনীতিতে যোগদানের জন্য নিজের মা ও মামার কাছ থেকে অনুপ্রাণিত হয়েছিলেন। তাঁর মা পাকিস্তান আন্দোলনে সক্রিয় ছিলেন এবং তিনি সর্বভারতীয় মুসলিম লিগের সদস্য ছিলেন। তাঁর মা ব্রিটিশ শাসনের বিরুদ্ধে পেশোয়ারে অনুষ্ঠিত অসংখ্য ঐতিহাসিক প্রতিবাদেও জড়িত ছিলেন।

## কর্মজীবন
মেহেরুন নিসা সরকারি পরিষেবা কমিশন কর্তৃক নির্বাচিত পশতু ভাষার প্রভাষিকা ছিলেন। তিনি পেশোয়ারের সুপরিচিত কলেজে "ফ্রন্টিয়ার কলেজ ফর উইমেন পেশোয়ার" এবং "মহিলা ডিগ্রি কলেজ নওশেরা"-তে শিক্ষকতা করেছিলেন।

তিনি ১৯৯৬ সালে বিচারপতি হিসাবে নিযুক্ত হতে অস্বীকার করেছিলেন যাতে তিনি পাকিস্তান পিপল পার্টিস উইমেন উইংয়ের (কেপি) সভাপতির পদে রাজনৈতিক কাজ চালিয়ে যেতে পারেন।

## গ্রন্থপঞ্জি
* *গুলাবোনা* (২০১৫)

## তথ্যসূত্র

বিষয়শ্রেণী:আফ্রিদি জনগোষ্ঠী
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পেশোয়ারের ব্যক্তি
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পশতু ব্যক্তি
বিষয়শ্রেণী:২০১৩-এ মৃত্যু
বিষয়শ্রেণী:১৯৪৩-এ জন্ম
বিষয়শ্রেণী:পাকিস্তান জাতীয় পরিষদ সদস্য ১৯৮৮-১৯৯০
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:ইউসুফ রাজা গিলানির সরকার
বিষয়শ্রেণী:পশতুন রাজনীতিবিদ
বিষয়শ্রেণী:পশতুন নারী রাজনীতিবিদ
মুমতাজ জাজ্জা

**চৌধুরী মুমতাজ আহমেদ জাজ্জা** (১৫ জুন ১৯৮৮ - ৩০ সেপ্টেম্বর ২০১১) ছিলেন পাকিস্তান মুসলিম লিগ (এন) রাজনৈতিক দলের সাথে যুক্ত একজন পাকিস্তানি রাজনীতিবিদ যিনি ১৯৮৫ থেকে ১৯৮৮ সাল পর্যন্ত পাকিস্তানের জাতীয় পরিষদের সদস্য এবং ২০০৮ সালের সাধারণ নির্বাচনের পরে পাঞ্জাব প্রাদেশিক পরিষদের (এমপিএ) নির্বাচিত সদস্য ছিলেন।

## জীবনক্রম
মুমতাজ আহমেদ জাজ্জা পেশায় একজন কৃষিবিদ এবং পাঞ্জাবের বাহাওয়ালপুর জেলার ইয়াজমান তহসিলের বাসিন্দা। তার আদি পৈতৃক নিবাস ছিল কিলা কল্লার ওয়ালার নিকটবর্তী মোহরি কায় জাজ্জায়। তিনি তার প্রথম রাজনৈতিক জীবনে বাহাওয়ালপুর জেলা সরকারের সদস্য হিসাবে দুটি মেয়াদে (১৯৭৯–৮৩ এবং ১৯৮৩–৮৭) কাজ করেছিলেন। তিনি মুলতানের বাহাউদ্দিন জাকারিয়া বিশ্ববিদ্যালয় থেকে স্নাতক অধ্যয়ন করেছিলেন। মৃত্যুর আগে তিনি পাঞ্জাব বিধানসভায় শিক্ষা বিষয়ক সংসদীয় সচিবের দায়িত্ব পালন করছিলেন।

## মৃত্যু ও উত্তরাধিকর
২০১০ সালের ৩০ সেপ্টেম্বর লাহোরের জিন্নাহ হাসপাতালে ডেঙ্গু জ্বরে আক্রান্ত হয়ে তিনি মারা গিয়েছিলেন। তিনি পাঁচটি ছেলেমেয়ে রেখে গেছেন।

## তথ্যসূত্র

বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:ডেঙ্গু জ্বরে মৃত্যু
বিষয়শ্রেণী:২০১১-এ মৃত্যু
বিষয়শ্রেণী:১৯৪৮-এ জন্ম
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩
বিষয়শ্রেণী:পাঞ্জাব, পাকিস্তানে সংক্রামক রোগে মৃত্যু
বিষয়শ্রেণী:পাঞ্জাব প্রাদেশিক পরিষদের সদস্য অসম্পূর্ণ
বিষয়শ্রেণী:পাকিস্তান মুসলিম লীগের (এন) রাজনীতিবিদ
মামুনা হাশমি

**মামুনা হাশমি** () হলেন একজন পাকিস্তানি রাজনীতিবিদ যিনি ২০০০ থেকে ২০১২ পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।

## ব্যক্তিগত জীবন
মামুনা হাশমি পাকিস্তানি রাজনীতিবিদ, রাজনৈতিক বাস্তববাদী এবং প্রবীণ রক্ষণশীল চিন্তাবিদ জাভেদ হাশমির কন্যা।

## রাজনৈতিক জীবন
২০০২ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লিগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লিগের (এন) প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।

পাকিস্তান তেহরিক-ই-ইনসাফে যোগদানের পর ২০১২ সালে তিনি তার জাতীয় পরিষদের আসন থেকে পদত্যাগ করেছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ
মর্গিম বেরিশা

**মর্গিম বেরিশা** (, ; জন্ম: ১১ মে ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লিগের শীর্ষ স্তর অস্ট্রীয় ফুটবল বুন্দেসলিগার ক্লাব রেড বুল জালৎসবুর্গ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন আক্রমণভাগের খেলোয়াড় হিসেবে খেললেও মাঝেমধ্যে আক্রমণভাগের খেলোয়াড় হিসেবে খেলে থাকেন।

২০০৮–০৯ মৌসুমে, অস্ট্রীয় ফুটবল ক্লাব রেড বুল জালৎসবুর্গের যুব পর্যায়ের হয়ে খেলার মাধ্যমে বেরিশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, অস্ট্রীয় ক্লাব লিফেরিংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লিফেরিংয়ের হয়ে তিনি ৪১ ম্যাচে ১৭টি গোল করেছেন। অতঃপর ২০১৬–১৭ মৌসুমে তিনি তার জ্যেষ্ঠ পর্যায়ের ক্লাব রেড বুল জালৎসবুর্গে যোগদান করেছেন, রেড বুল জালৎসবুর্গের হয়ে তিনি অস্কার গার্সিয়ার অধীনে ১টি লিগ শিরোপা জয়লাভ করেছেন। রেড বুল জালৎসবুর্গে প্রায় ২ মৌসুম অতিবাহিত করার পর ধারে এলএএসকের সাথে চুক্তি স্বাক্ষর করেছেন, যেখানে তিনি ১৮ ম্যাচে ৫টি গোল করেছেন। পরবর্তীকালে, তিনি মাকডেবুর্গ এবং রাইনডর্ফ আলটাখের হয়ে খেলেছেন। ২০১৯–২০ মৌসুমে, তিনি ২ মৌসুম যাবত রাইনডর্ফ আলটাখে ধারে খেলে হতে রেড বুল জালৎসবুর্গে ফিরে এসেছেন।

২০১৯ সালে, বেরিশা জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, বেরিশা এপর্যন্ত ৫টি শিরোপা জয়লাভ করেছেন, যার সবগুলো রেড বুল জালৎসবুর্গের হয়ে জয়লাভ করেছেন।

## প্রারম্ভিক জীবন
মর্গিম বেরিশা ১৯৯৮ সালের ১১ই মে তারিখে জার্মানির বের্খটেসগাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ক্সোভো-আলবেনীয় বংশোদ্ভূত।

## আন্তর্জাতিক ফুটবল
বেরিশা জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৯ সালের ১০ই অক্টোবর তারিখে তিনি স্পেন অনূর্ধ্ব-২১ দলের বিরুদ্ধে এক প্রীতি ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০২০ সালের ৩রা সেপ্টেম্বর তারিখে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বের গ্রুপ পর্বের মলদোভা অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:ফেনারবাহচে ফুটবল ক্লাবের খেলোয়াড়
বিষয়শ্রেণী:অস্ট্রিয়া ২. লিগার খেলোয়াড়
বিষয়শ্রেণী:অস্ট্রীয় ফুটবল বুন্দেসলিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:তুরস্কে জার্মান প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এলএএসকের খেলোয়াড়
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:জার্মান প্রবাসী পুরুষ ফুটবলার
আলিজা ইকবাল হায়দার

**আলিজা ইকবাল হায়দার** হলেন একজন পাকিস্তানি রাজনীতিবিদ, যিনি ২০১৩ থেকে ২০১৫ সাল পর্যন্ত পাকিস্তানের জাতীয় পরিষদের সদস্য ছিলেন।

## শৈশব ও শিক্ষাজীবন
আলিজা ইকবাল হায়দার পাকিস্তানের সুপ্রিম কোর্টের সিনিয়র অ্যাডভোকেট, পাকিস্তানের মানবাধিকার কমিশনের সহ-সভাপতি এবং আইন, বিচার ও সংসদ বিষয়ক প্রাক্তন কেন্দ্রীয় মন্ত্রী ড. ইকবাল হায়দারের কন্যা।

তিনি পেশায় একজন আইনজীবী এবং মানবাধিকারকর্মী।

## রাজনৈতিক জীবন
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে তিনি পরোক্ষভাবে পাকিস্তানের জাতীয় পরিষদে নির্বাচিত হয়েছিলেন।

তিনি পাকিস্তান পিপলস পার্টির সভাপতি বিলাওয়াল ভুট্টো জারদারির মুখপাত্র হিসাবে দায়িত্ব পালন করেছেন।

২০১৫ সালের নভেম্বরে, তিনি ব্যক্তিগত কারণে তার জাতীয় সংসদ আসন থেকে পদত্যাগ করেছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:করাচির রাজনীতিবিদ
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান পিপলস পার্টির এমএনএ
বিষয়শ্রেণী:মুহাজির ব্যক্তি
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
ফিন ডামেন

**ফিন গিলবার্ট ডামেন** (, ; জন্ম: ২৭ মার্চ ১৯৯৮; **ফিন ডামেন** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন।

২০০২–০৩ মৌসুমে, জার্মান ফুটবল ক্লাব বির্স্টাটের যুব পর্যায়ের হয়ে খেলার মাধ্যমে ডামেন ফুটবল জগতে প্রবেশ করেছেন এবং পরবর্তীকালে আইন্ট্রাখট ফ্রাঙ্কফুর্ট এবং মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব মাইনৎস ০৫ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে তিনি মাইনৎস ০৫-এর মূল দলেও অন্তর্ভুক্ত হয়েছেন।

২০১২ সালে, ডামেন জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ফিন গিলবার্ট ডামেন ১৯৯৮ সালের ২৭শে মার্চ তারিখে জার্মানির ভিসবাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মাতার হলেন ইংরেজ বংশোদ্ভূত।

## আন্তর্জাতিক ফুটবল
ডামেন জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৮ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি ২০১৫ ফিফা অনূর্ধ্ব-১৭ বিশ্বকাপের জার্মানি অনূর্ধ্ব-১৭ দলে স্থান পেয়েছিলেন, তবে তিনি উক্ত আসরে একটি ম্যাচেও অংশগ্রহণ করেননি। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:মাইনৎস ০৫ ২-এর খেলোয়াড়
বিষয়শ্রেণী:মাইনৎস ০৫-এর খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:ইংরেজ বংশোদ্ভূত জার্মান ব্যক্তি
রোগীভিত্তিক ঔষধ প্রস্তুতি ও ব্যবহার বিজ্ঞান

**রোগীভিত্তিক ঔষধ প্রস্তুতি ও ব্যবহার বিজ্ঞান** () বলতে স্বাস্থ্যবিজ্ঞানের, বিশেষ করে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে ঔষধ প্রস্তুতি ও ব্যবহারবিদেরা সরাসরি রোগীর সেবায় জড়িত থেকে রোগ নিরাময়ের উদ্দেশ্যে ঔষধের সর্বোত্তম ব্যবহার নিশ্চিত করেন এবং সুস্বাস্থ্য অর্জন ও রোগ প্রতিরোধে উৎসাহদান করেন। রোগীভিত্তিক ঔষধ প্রস্তুতি ও ব্যবহারবিদেরা সব ধরনের স্বাস্থ্য সেবামূলক পরিবেশে রোগীর সেবায় নিয়োজিত হতে পারেন, তবে এই কর্মকাণ্ডটি শুরুতে হাসপাতাল ও চিকিৎসালয়গুলিতে শুরু হয়। রোগীভিত্তিক ঔষধ প্রস্তুতি ও ব্যবহারবিদেরা প্রায়শই চিকিৎসক, চিকিৎসকের সহকারী, শুশ্রূষাকারী ও স্বাস্থ্যসেবা-সংশ্লিষ্ট অন্যান্য পেশাদার ব্যক্তিদের সাথে সহযোগিতামূলকভাবে কাজ করে থাকেন। তাঁরা স্বাস্থ্যসেবা ব্যবস্থায় ঔষধ-সংক্রান্ত বিশেষজ্ঞ হিসেবে অনন্য ভূমিকা রাখতে পারেন। তাঁরা ঔষধ দ্বারা রোগ নিরাময়ের ব্যাপারে প্রতিদিন নিয়মিত রোগীদেরকে পর্যবেক্ষণ করেন ও তাদের সাথে সরাসরি কাজ করেন, স্বাস্থ্যসেবাক্ষেত্রের পেশাদারদের সাথে সাক্ষাৎ করেন এবং সাক্ষ্য-প্রমাণভিত্তিক, বস্তুনিষ্ট, বিজ্ঞানসিদ্ধ জ্ঞানের ভিত্তিতে ঔষধের সর্বোত্তম ব্যবহার সম্পর্কে সুপারিশ প্রদান করেন।

শেষ বিচারে রোগীই যে ঔষধ প্রস্তুতি ও ব্যবহার বিজ্ঞানের গবেষণা ও অনুশীলনের মূল বিষয়বস্তু, সেই ব্যাপারটিই রোগীভিত্তিক ঔষধ প্রস্তুতি ও ব্যবহার বিজ্ঞানের মূল দর্শন। সেবামূলক মনোভাব, ঔষধের নিরাময়কারী ক্ষমতা সম্পর্কে গভীর বিশেষায়িত জ্ঞান, রোগীভিত্তিক অভিজ্ঞতা এবং বিশেষজ্ঞ-পর্যায়ের বিচারক্ষমতা - এই সব কিছুর মেলবন্ধন ঘটেছে জ্ঞানের এই শাখাটিতে।    এছাড়া সুস্বাস্থ্য অর্জন ও জীবনের মান উন্নত করার উদ্দেশ্য ঔষধ সম্পর্কিত নতুন জ্ঞান উৎপাদন ও বিতরণ করাও এই শাস্ত্রের অন্যতম লক্ষ্য। তাঁরা ঔষধের মাত্রা, ঔষধের আন্তঃক্রিয়া, পার্শ্ব প্রতিক্রিয়া, খরচ, কার্যকারিতা, ইত্যাদি সম্পর্কে গভীর জ্ঞান রাখেন এবং এই জ্ঞানের ভিত্তিতে রোগীর ব্যবস্থাপত্রে প্রস্তাবিত ঔষধ পরিকল্পনাটি যথার্থ কি না, তা নিশ্চিত করেন। যদি ঔষধ পরিকল্পনাটি যথার্থ না হয়, তাহলে তাঁরা রোগীর চিকিৎসকের সাথে সাক্ষাৎ করে রোগী যেন সঠিক ঔষধ পরিকল্পনা অনুসরণ করে, তা নিশ্চিত করেন। এছাড়া তাঁরা রোগীকে ঔষধ গ্রহণ ও ঔষধের পরিকল্পনা সম্পূর্ণ বাস্তবায়নের গুরুত্ব সম্পর্কে শিক্ষা প্রদান করেন। গবেষণায় দেখা গেছে যে দীর্ঘমেয়াদী রোগের ব্যবস্থাপনায় ঔষধ প্রস্তুতি ও ব্যবহারবিদের পরামর্শে থাকলে স্বাস্থ্য-সংক্রান্ত লক্ষ্য অর্জন অধিকতর সহজ হতে পারে।

রোগীভিত্তিক ঔষধ প্রস্তুতি ও ব্যবহারবিদেরা জীব-চিকিৎসা, ঔষধ, সামাজিক-আচরণীয় ও রোগীভিত্তিক বিজ্ঞানসমূহে পূর্ণাঙ্গ শিক্ষা লাভ করেন। বেশিরভাগ রোগীভিত্তিক ঔষধ প্রস্তুতি ও ব্যবহারবিদ ডক্টর অভ ফার্মেসি (ফার্ম ডি) নামক উচ্চশিক্ষায়তনিক উপাধিটির অধিকারী এবং অনেকেই এক বা একাধিক বছর স্নাতকোত্তর প্রশিক্ষণ (যেমন সাধারণ বা বিশেষায়িত "ফার্মেসি রেসিডেন্সি") সমাপ্ত করেন।

## তথ্যসূত্র

বিষয়শ্রেণী:ঔষধ প্রস্তুতি ও ব্যবহার বিজ্ঞান
পরিবেশ বিদ্যা

**পরিবেশ বিদ্যা** () একটি বহুশাস্ত্রীয় উচ্চশিক্ষায়তনিক বিষয় যেখানে প্রণালীবদ্ধভাবে প্রাকৃতিক পরিবেশের সাথে মানুষের আন্তঃক্রিয়া অধ্যয়ন করা হয়। পরিবেশ বিদ্যায় ভৌত বিজ্ঞান, অর্থশাস্ত্র ও বাণিজ্য, মানববিদ্যা এবং সামাজিক বিজ্ঞানের মূলনীতিগুলিকে সংযুক্ত করে পরিবেশ-সংক্রান্ত জটিল ও সমসাময়িক বিষয়গুলির উপরে গবেষণা 
সম্পাদন করা হয়। এটি একটি ব্যাপক গবেষণা ক্ষেত্র যেখানে প্রাকৃতিক পরিবেশ, নির্মিত পরিবেশ ও তাদের মধ্যকার সম্পর্ক আলোচিত হয়। এখানে বাস্তুবিজ্ঞান ও পরিবেশ বিজ্ঞানের মূলনীতিগুলির পাশাপাশি সংশ্লিষ্ট বিষয়াদি যেমন পরিবেশমূলক নীতিশাস্ত্র, পরিবেশমূলক ভূগোল, নৃবিজ্ঞান, পরিবেশ নীতি, পরিবেশ রাজনীতি, পৌর পরিকল্পনা, পরিবেশ আইন, পরিবেশ অর্থশাস্ত্র, পরিবেশমূলক দর্শন, পরিবেশমূলক সমাজবিজ্ঞান, পরিবেশমূলক ন্যায়বিচার, পরিবেশ পরিকল্পনা, দূষণ নিয়ন্ত্রণ ও প্রাকৃতিক সম্পদ ব্যবস্থাপনা, ইত্যাদি অধ্যয়ন করা হয়। বহু উচ্চশিক্ষা প্রতিষ্ঠানে পরিবেশ বিদ্যায় স্নাতক ও স্নাতকোত্তর পর্যায়ের পাঠ্যক্রম বিদ্যমান। পরিবেশ বিদ্যার এই উচ্চশিক্ষা পাঠ্যক্রমগুলিতে ব্যাপক আকারে দক্ষতা ও বিশ্লেষণী সরঞ্জাম-কৌশল প্রদান করা হয়, যেগুলি বর্তমান ও ভবিষ্যৎ বিশ্বের পরিবেশগত সমস্যাগুলির মোকাবেলা করতে সহায়ক। পরিবেশ বিদ্যার ছাত্ররা এই সমস্যাগুলি প্রকৃতি এবং ব্যক্তি, সমাজ ও পৃথিবীর উপরে এগুলি প্রভাব অনুধাবন করার জন্য বুদ্ধিবৃত্তিক ও পদ্ধতিগত কৌশল আয়ত্ত করে।

## আরও দেখুন

* পরিবেশমূলক নীতিশাস্ত্র
* পরিবেশমূলক যোগাযোগ
* পরিবেশমূলক শিক্ষা
* পরিবেশমূলক জাতিবিদ্বেষ
* পরিবেশমূলক সামাজিক বিজ্ঞান
* পরিবেশমূলক সমাজবিজ্ঞান
* পরিবেশমূলক ভূগোল
* পরিবেশমূলক উপাধিসমূহের তালিকা
* পরিবেশমূলক গবেষণা সাময়িকীসমূহের তালিকা
* টেকসই উন্নয়ন

## তথ্যসূত্র

## বহিঃসংযোগ
* Association for Environmental Studies and Sciences
* Environmental Studies Association of Canada
* *[https://www.springer.com/environment/journal/13412 Journal of Environmental Studies and Sciences]*

বিষয়শ্রেণী:পরিবেশ বিদ্যা
বিষয়শ্রেণী:জ্ঞানের শাখা
বিষয়শ্রেণী:পরিবেশবিদ্যা
লরা কুইন্সবার্গ

**লরা জুলিয়েট কুয়েন্সবার্গ** (জন্মঃ ৮ আগস্ট ১৯৭৬) একজন ব্রিটিশ সাংবাদিক। তিনি বর্তমানে বিবিসি নিউজের রাজনৈতিক সম্পাদক, ২০১৫ সালের জুলাই মাসে তিনি  নিক রবিনসনের স্থলাভিষিক্ত হন এবং তিনিই এই অবস্থানে স্থলাভিষিক্ত  প্রথম নারী। তিনি পূর্বে বিবিসির প্রধান রাজনৈতিক সংবাদদাতা হিসেবে দায়িত্ব পালন করেছেন এবং আইটিভি নিউজের প্রথম ব্যবসায়িক সম্পাদক ছিলেন। তিনি ফেব্রুয়ারি ২০১৪ থেকে জুলাই ২০১৫ মধ্যে নিউজনাইটের প্রধান সংবাদদাতা ছিলেন, মাঝে মধ্যে তিনি   অনুষ্ঠানটি  উপস্থাপনাও করতেন।

## প্রাথমিক জীবন এবং শিক্ষা
কুয়েন্সবার্গ ১৯৭৬ সালে ইতালিতে নিক এবং স্যালি কুয়েন্সবার্গ এর ঘরে জন্মগ্রহণ করেন। তার পিতা একজন ব্যবসায়ী এবং তার মা শিশুদের সেবায় কাজ করতেন এবং ২০০০ সালের নববর্ষ অনার্সে এর জন্য সিবিই লাভ করেন। তার পিতামহ ছিলেন এককেহার্ড ফন কুয়েন্সবার্গ, একজন সহ-প্রতিষ্ঠাতা, এবং রয়েল কলেজ অফ জেনারেল প্র্যাকটিশনারস-এর সভাপতি, যিনি ১৯৬৯ সালের জন্মদিন অনার্সে সিবিই নিযুক্ত হয়েছিলেন। তার পিতামহ ছিলেন লর্ড রবার্টসন, জাস্টিশিয়ারি স্কটিশ হাইকোর্টের একজন বিচারক, যার ভাই জেমস উইলসন রবার্টসন ছিলেন নাইজেরিয়ার শেষ ব্রিটিশ গভর্নর-জেনারেল। তার বড় ভাই ডেভিড ব্রাইটন এবং হোভ সিটি কাউন্সিলের অর্থ ও সম্পদের নির্বাহী পরিচালক। তার বড় বোন জোয়ানা কুয়েন্সবার্গ একজন প্রাক্তন কূটনীতিবিদ যিনি মোজাম্বিকের হাই কমিশনার হিসেবে দায়িত্ব পালন করেছেন।

## ক্যারিয়ার

### বিবিসির রাজনৈতিক সম্পাদক
তিনি ২০১৫ সালের জুলাই মাসে বিবিসির রাজনৈতিক সম্পাদক হিসেবে নিযুক্ত হন, প্রথম মহিলা হিসেবে এই পদে তিনি দায়িত্ব পালন করেন। ২০১৬ সালের জানুয়ারি মাসে কুয়েন্সবার্গ লেবার পার্টির  এমপি স্টিফেন ডাকিকে *ডেইলি পলিটিক্স*-এ ছায়া পররাষ্ট্র দপ্তরের মন্ত্রী হিসেবে প্রকাশ্যে পদত্যাগের কথা ঘোষণা করার বিষয়ে জড়িত ছিলেন। ঘটনাটি লেবার পার্টির যোগাযোগ পরিচালক সিউমাস মিলনের একটি আনুষ্ঠানিক অভিযোগের বিষয় ছিল, যা বিবিসির সরাসরি রাজনৈতিক অনুষ্ঠানের প্রধান রবি গিব প্রত্যাখ্যান করেন।

## পুরস্কার
২০১৬ সালের নভেম্বরে, কুয়েন্সবার্গকে *রাজনৈতিক শিক্ষা পরিষদ*  দ্বারা "বছরের শ্রেষ্ঠ সংবাদ উপস্থাপক" হিসেবে পুরস্কৃত করা হয়। এই পুরস্কার ছিল রাজনীতি সম্পর্কে জনগণের উপলব্ধিতে তার অবদানের স্বীকৃতি, বিশেষ করে জুন ২০১৬ সালের ইইউ গণভোট এবং পরবর্তী অগ্রগতিকে ঘিরে।

২০১৬ সালের ডিসেম্বর মাসে *[[প্রেস গেজেট]]* আয়োজিত ব্রিটিশ সাংবাদিকতা পুরস্কারে কুয়েন্সবার্গ *বছরের শ্রেষ্ঠ সাংবাদিক* পুরস্কার লাভ করেন।  বিচারকরা বলেন, "ব্রিটিশ রাজনীতির সবচেয়ে বড় পরিবর্তন নিয়ে রিপোর্ট করার জন্য কুয়েনসবার্গের এই পুরস্কার প্রাপ্য"।

*[[ইভিনিং স্ট্যান্ডার্ড]] ২০১৯* শীর্ষ -২০ *সবচেয়ে প্রভাবশালী লন্ডনবাসী* তালিকায় কুয়েন্সবার্গের নাম ছিল।

## ব্যক্তিগত জীবন
কুয়েন্সবার্গ একজন ব্যবস্থাপনা পরামর্শক জেমস কেলিকে বিয়ে করেছেন। 

## তথ্যসূত্র

 

## বহিঃসংযোগ

* বিবিসি অনলাইনে লরা কুইন্সবার্গ 

বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জার্মান বংশোদ্ভূত ব্রিটিশ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিবিসি সংবাদ পাঠক এবং সাংবাদিক